Olemme yhdessä joukkueemme vanhempien kanssa sopineet seuraavista vanhempien pelisäännöistä ja sitoudumme noudattamaan niitä ollessamme mukana lastemme harrastustoiminnassa.

1. Jokainen ikäluokan juniori on tervetullut mukaan toimintaan.
2. Kaikki saavat harjoitella ja pelata tasapuolisesti.
3. Rohkaisemme ja kannustamme jokaista pelaajaa.
4. Puutumme kiusaamiseen heti, jos sitä huomaamme.
5. Muistamme riittävän levon ja oikeiden ruokailutottumusten merkityksen.
6. Kannustamme omatoimiseen harjoitteluun ja muuhun liikuntaan.
7. Tulemme ajoissa paikalle harjoituksiin ja peleihin.
8. Emme tuo lasta sairaana peleihin tai harjoituksiin.
9. Koulu on lapsen työ – ensin työ ja sitten jalkapallo.
10. Muistamme, että vanhemmat, toimihenkilöt ja valmentajat ovat kaikessa toiminnassaan esimerkkinä lapsillemme. Muistamme myös asiallisen kielenkäytön.
11. Emme arvostele vastustajien pelaajia, valmentajia tai tuomaria.
12. Vanhemmat eivät puutu pelin/harjoitusten valmentamiseen, ohjaamiseen, eivätkä tuomarin työskentelyyn. Taataan joukkueen valmentajille, huoltajille ja johdolle työrauha. Vanhemmat kannustavat lapsiaan vaihtopenkin vastakkaisella puolella.
13. Kannustamme lapsiamme huolehtimaan varusteistaan omatoimisesti.
14. Käytämme ja seuraamme aktiivisesti myClub-palvelua. Sieltä löytyvät kaikki joukkueen toimintaan liittyvät tärkeät asiat. Ilmoitamme osallistumisestamme harjoituksiin ja peleihin ajoissa.
15. Toiminta perustuu vanhempien aktiivisuuteen ja vapaaehtoisuuteen. Vanhemmalla on oikeus ja velvollisuus osallistua lapsen harrastustoimintaan. Pienikin panos on arvokas.
16. Meillä kaikilla on tehtävänä hyvän ja kannustavan joukkuehengen luominen ja säilyttäminen. Pyrimme määrätietoisesti kehittämään ja ylläpitämään positiivista ja myönteistä asennetta kaikessa toiminnassamme.
17. Muistamme, että jalkapallon tulee olla hauska harrastus, joka ei poissulje mitään eikä ketään, mutta mahdollistaa loputtomasti uusia positiivisia kokemuksia niin lapsille kuin vanhemmille.
18. Joukkueellamme on myös oma suljettu FB-ryhmä, johon kaikki vanhemmat ovat tervetulleita jäseniksi, samoin kuin pojatkin sitä mukaa kun täyttävät 13 vuotta. Lisäksi pojilla on oma WhatsApp-ryhmä jalkapalloaiheisia keskusteluja varten, johon lisätään jokainen mukaan haluava poika. Joukkueen toimihenkilöt valvovat keskustelun tasoa ja somessa pätevät samat käyttäytymissäännöt kuin livemaailmassakin. Joukkueella on myös ovat kotisivut FCFJ-sivustolla. Joukkueen viralliset tiedotuskanavat ovat MyClub ja sähköposti.